open-index/open-wikipedia-markdown huggingface dataset:
Sint-Annakerke (Brugge)

thumb|De Sint-Annakerke in Brugge.
De **Sint-Annakerke** is e katlieke kerke in de wyk en prochje Sint-Anna in Brugge. Zy wierd gebowd in 't begun van de 17ste êewe in typiesche barokstyl. D' Illige Moedr Anna is de patronesse van de kerke.

## Barok
Gebowd lik êenbeukige kerke wierd z' in 1516 verbowd nor e driebeukig gebedsuus. Achtr de beeldnstorm wierd z' in 1580 verkocht en vor e dêel ofgebrookn. In 1611 kwamtr e niewe kerke bovenip d' oovrbluufsls van de vôorgoande. In 1621 wierd z' ingewyd. Ende 17ste êewe wierd ze verbowd van e  loatgôotiesch nor e barok gebow, tgêene 't mêest ipvolt binnenin de kerke. Siens 1956 stoat de kerke ip de monumentelyste.

## Guido Gezelle
Bezyds de barokke elementn en de manjefiek angeklidde kerke is vo veele bezoekers de doopvoente merkwoardig. Ip die platse wierd dichtr Guido Gezelle gedopt ip 1 meie 1830. Y dei in de kerke ook zyn êeste kommienje en achtr zyn priesterwydienge dei y dr zyn êeste misse.

## Florimond Fonteyne
Êen van de prochjepriesters ip 't ende van de 19ste êewe was oendrpastr Florimond Fonteyne (1856-1923), die in Brugge de rolle speelde van tgêene da Adolf Daens was in Oalst. Zyn oendrpastrie ip 't Sint-Annapling was de platse woa da sosjoal aktieve menschn mekoar teegnkwoamn. Deur de tusschnkomste van biskop Waffelaert kwamtr 'n ende an die aktiviteitn en wierd y oovrgeplatst no de gemêente Zarrn.

## E bitje voddr kykn
*  Beernaert Brigitte e.a. 2013: Sint-Annakerk, *in* : Het beste van 25 jaar, *Open monumentendagen 2013*, Brugge.

PM 140631 B Brugge.jpg|Biechtstoel  
PM 140630 B Brugge.jpg|Biechtstoel  
PM_140615_B_Brugge.jpg|Orgel
PM 142129 B Brugge.jpg|Cornelis Gailliaert
PM 142149 B Brugge.jpg|*Laatste oordeel* (Hendrik Herregouts)
PM 140624 B Brugge.jpg|*Laatste oordeel* (detail)


Ofbeeldienge:Brugge - Sint-Annakerk 1.jpg|Vanuut de Sint-Annakerkestroate.
Ofbeeldienge:Sint-Annakerk Brugge interieur 1.jpg|An de binnekant.
Ofbeeldienge:Brugge - Sint-Annakerk 2.jpg|'t Schip an de buutekant
Heidelberg

**Heidelberg** is e stad in de dêelstoat Baden-Württemberg in 't zuudwest'n van Duutsland. De stad ligt an de Neckar,  e zyriviere van de Reyn.

Heidelberg is bekend vo zyn universiteit en 't is e populaire toeristische bestemmienge deur 't romantisch en pittoresk uutzicht van de stad, woaroender 't kastêel (Schloss Heidelberg) en d' Oude Stad (Altstadt).

De volgnde steed'n en gemêent'n grenzn direkt an de stad Heidelberg: Eppelheim, Plankstadt, Mannheim, Edingen-Neckarhausen, Dossenheim, Schriesheim, Wilhelmsfeld, Schönau, Neckargemünd, Bammental, Gaiberg, Leimen, Sandhausen en Oftersheim.
## Geschiedenisse
thumb|left|<center>Heidelberger Schloss in 1670, deur Gerrit Berckheyde

## Beziensweirdigheed'n

Ofbeeldienge: Heidelberg corr.jpg|Zicht ip Heidelberg mè 't kastêel en d' Oude  Brugge over de Neckar
Ofbeeldienge: Heidelberg-Schloß.JPG|Kastêel van Heidelberg
Ofbeeldienge: HeidelbergMarktplatz.jpg|Marktplatse, lienks 't stadhuus en 't Herkulesstandbeeld
Pyndershuus

thumb|'t Pyndershuus tusschen 1890 en 1900

't **Pyndershuus** (ôok Rykepyndershuus genaamd) is een historisch pand an de Jan Van Eyckplatse in Brugge. 

't Stoat an de lienkerkant van 't tolhuus. 't Pand ed êen van de smolste gevels van Brugge.

't Pyndershuus is in 1470 gebouwd voe de pynders: de sjouwers die de marchandieze noa 't tolhuus mostn briengn. De name verwyst noa de pyne dan die menschen aan oender de zwoare last. Ip de gevel van 't pyndershuus stoan de kromgebouwen sjouwers ofgebild.

## Externe lienk
*De geschiedenisse van 't tolhuus
Professor Dr. J. Sebrechtsstroate

thumb|De Minnewoatre-klienieke an de Prof. Dr. J. Sebrechtsstroate.
[thumb|De Professor Dr. J. Sebrechtsstroate en de Minnewoatreklinieke, gezien van uut de Begyneveste by 't [Minnewoatre.]]
De **Professor Dr. J. Sebrechtsstroate** is e stroate in Brugge

## Geschiednisse
De Zusters van Liefde van Jezus en Maria kwoamn undre in 1820 in Brugge vestign. Êest in 'n êern-uus in d' Oede Burg, nodien in 't vroegr klôostre van de Kartuuzrinn in de Kartuuzrinnestroate. Ze begostn dr e klienieke vor oengeneeslikke vrowwelikke pasjêntn.

In 1881 beslistn de Burgerlikke Godsuuzn e grôot ospietoal vor oengeneeslikke ziekn te bown en 't toe te vertrown an de Zusters van Liefde. 't Wierd gebowd te  zuudn van 't Begynof en teegn de Begyneveste. Stadsasjetik Louis de la Censerie ontwierp 't gebow in 1882 en 't was grêed in 1892. De niew angeleide stroate  die dr vôorn liep wierd Gastuusstroate hêetn. In 1930 verlietn de zusters Brugge en de klienieke wierd e dêel van 't Oed Sint-Jan, mê de doa gevestigde ospitoalzusters lik verpleegsters. 't Operoasjekwartier da doa wierd gebowd, was vele joarn de plekke woa de sjieruurg Joseph Sebrechts (1885-1948) opreerde en zyn eign en de klienieke e grôote en vleiende reputoasje bezorgde. 

Twêe doagn achtr zyn dôod besliste 't scheepnkolleezje van Brugge de noame "Gastuusstroate" te verandern in Professor Dr. J. Sebrechtsstroate.

De stroate lopt van de Begyneveste no den Ôostmêers.

Dr bestoat in Brugge ook e Professor Dr. J. Sebrechtspark, mo dat ligt 'n ende voddr no 't Nôordn in 't Eezlstroate-kwartier.

## E bitje voddr kykn
* Lacquet A. 1948 : In memoriam Professor Dr. J. Sebrechts, *in* : Jaarboek Kon. Vl. Acad. Geneeskd. Belg.
* Schouteet Albert 1977 : De straatnamen van Brugge. Oorsprong en betekenis, Brugge, ISBN 9789062675036
* Pannier Robert 1985 : Professor Dr. J. Sebrechts werd 100 jaar geleden geboren, *in* : Onze Gazette, Brugge, OCMW, 83-85.
* Beernaert Brigitte e. a. 2009 : Minnewaterkliniek, *in* : Zorg, *Open monumentendagen 2009*, Brugge.
* Debrabandere Frans 2011 : Brugse plaatsnamen, *in* : Brugge die Scone, blz. 28.
Gent'of

thumb|'t Gent'of, gezien van ip 't Jan van Eyckpling.
't  **Gent'of** is e stroate  in Brugge.

## Geschiednisse
De stroate lopt van 't Jan van Eyckpling no de Speeglreie.
De benoamienge komt van 'n uus "'Of van Gent" ip den oek van die stroate en 't Krom Gent'of. Al in 1200 stoendr doa 'n uus mê die noame, verzeekrs 'n ofstee, middn ip e grôot erf. De noame verwêes nie no de stad Gent. E *gente* wilde zeggn : e knooppunt, e platse woada twêe woatreloopn of woatreleidingsbuuzn tegoare kwaamn. Da was doa 't geval. 't Gent'of lag in 'n oek woada de gracht van d' êeste stadsvestn an de Goedand-brugge in de Reie uutmoende.

## E bitje voddr kykn
* Schouteet Albert 1946 : Het Genthof, *in* : Brugsche Courant, 2 december.
* Schouteet Albert 1977 : De straatnamen van Brugge. Ontstaan en betekenis, Brugge, ISBN 9789062675036
* Beernaert Brigitte 2005 : Genthof 7, het huis met de houten gevel*, *in* : Monument en hout, *Open monumentendagen Brugge 2005*, Brugge.
* Beernaert Brigitte e. a. 2009 : Genthof 33, huis de Grote Ketele, *in* : Zorg, *Open monumentendagen 2009'', Brugge.
* Weymeis Chris 2012 : Brugge van Academiestraat tot Zwijnstraat. Deel 2 (E tot I), Brugge.



Brugge Genthof 7.JPG|Gent'of 7
Baden-Württemberg

**Baden-Württemberg** is e dêelstoat in 't zuudwest'n van Duutsland met 'n ippervlak van 35.750 km². D' hoofdstad is Stuttgart.

Baden-Württemberg grenst in 't zuud'n an Zwitserland en 't Bodenmeer, in 't west'n an Frankryk, in 't nôord'n an de Duutsche dêelstoat'n Reynland-Palts en Hessen, en in 't ôost'n an de dêelstoat Beiern.

De west- en zuudgrenze wordt gevormd deur de Reyn. D' hoofdstad Stuttgart ligt an de Neckar, e zyriviere van de Reyn. In 't zuudwest'n ligt 't Zwart Bus (*Schwarzwald* in 't Duuts), en van 't zuud'n noa 't nôordôost'n ligt 't gebergte de Schwäbische Alb.

Baden-Württemberg is oenderverdêeld in vier *[[Regierungsbezirk]]e* (administratieve  regio's), die tegoare were oenderverdêeld zyn in 35 Landkreise en neegn Stadtkreise (grôote steedn die nie valln oender e landkreis moa direct oender de dêelstoat).
Sint-Amandstroate

thumb|Sint-Amandstroate.
thumb|De toegank no de Klêene Sint-Amandstroate in de Stêenstroate.

De **Sint-Amandsstroate** is e stroate in Brugge. De Sint-Amandstroate lopt van de Grôote Mart no de Korte Zèèvrstroate.

## Geschiednisse
De stroate wierd vo 't êeste genoamd in
* 1297: *pro calceia reficienda in vico Sancti Amandi*.

De Sint-Amandskapelle in die stroat was vôgns de tradiesje gebowd deur d' illige Amandus in de 8ste êewe. De kapelle stoend ofgebeeld ip de koarte van Brugge deur Marcus Gerards (1562). Zy was de kapelle van d' ambachte van de kruudn'alle, de kommersantn in kruudn en kruudenierswoarn.

In 1797 wierd de kapelle verkocht en in 1817 ofgebrookn. De vrygekommn plekke wierd ingelyfd in den oopnboare weg. E monumentoale woatrepoempe wierd doar  ipgericht. In 't Brugsche sproakgebruuk addn ze, en ên ze 't ook nu nog, oovre de *Beezm-mart*.

## De Klêene Sint-Amandstroate
De Klêene Sint-Amandstroate lopt van de Sint-Amandstroate no de Stêenstroate.

## E bitje voddr kykn
* Schouteet Albert 1977 : De straatnamen van Brugge. Oorsprong en betekenis, Brugge, ISBN 9789062675036.
* Beernaert Brigitte e. a. 2002 : Sint-Amandstraat en het gelijknamig plein, *in* : Wandelgids met 33 verhalen uit de oude stad, Brugge.
Geomorfologie

thumb|<center>Ippervlak van d' eirde. De grotste hoogtes stoan in 't rôod
**Geomorfologie** (van 't Grieks: γῆ, *ge*, "eirde"; μορφή, *morfé*, "vorm"; en λόγος, *logos*, "woord", "leer") of **landvormkunde** is de weet'nschap die de vormn van 't eirdippervlak en de processn die derby e rolle speeln bestudeert. 't Eirdippervlak verandert continu van vorm deur e combinoasje van nateurlyke (endogene en exogene processn) en antropogene processen (deur 't ingryp'n van de mens). 
## Processn
### Endogene processn
Endogene processn of endogene kracht'n resulteern in 't anmoak'n van nieuwe eirdkorste. Voorbeeld'n van endogene processn zyn vulkanisme en ploatntektoniek. 
### Exogene processn
Exogene processn of exogene kracht'n resulteern in d' ofbroake van d' eirdkorste deur erosie en sedimentoasje. Wiend, woater en ys (gletsjers) speeln hier e grôte rolle. Ook kosmische kracht'n, lyk meteoriet'n kunn 't uterlyk van d' eirdkorste verandern.
### Antropogene processn
Veranderiengn kunn ook gebeurn deur 't ingryp'n van de mens. Voorbeeld'n van antropogene processn zyn d' inrichtienge van 't landschap vo bebouwienge, 't gelykigtrekk'n van de groend vo landbouw en ofgroaviengn.
Stoofstroate

thumb|'t Mêest bezochte Brugsche stêegsje.
De **Stoofstroate** is e stratje in 't êrte van Brugge. De Stoofstroate lopt in elleboogevorm van de Katelynestroate no 't Walpling.

## Geschiednisse
Stoofstroatn woarn dr by de vleete in 't Brugge van de 14ste-15ste êewn. 't Was de gloorjetyd van de "badstoovn", mêesta oerekotjes, die an d' internasjonoale  populoasje in Brugge oentspannienge en gekruud plezier bezorgdn.

Apeupri aal die stroatn krêegn in de loop van de tydn 'n andre noame. Allêene d' ier vermelde Stoofstroate blêef d' ôorsproenklikke noame bewoarn.

Vor uut te leggn oovr wukke stroate dat zjuuste gienk, wierdr mêesta verduudlikt : *de Stove bachten Walle*, neffnst 't Walpling.

In de twiddn êft van de 20ste êewe wierd die verloatn stêege oentdekt deur de toeriestiesche nyvreid en in de wandlroete ingeschoakld, mê verschillnde kommêrsjes die ip de toeriestn zyn ofgestemd.

## E bitje voddr kykn
* Schouteet Albert 1947 : De Stoofstraat, *in* : Brugsche Courant, 14 juni.
* Schouteet Albert 1977 : De straatnamen van Brugge. Oorsprong en betekenis, Brugge, ISBN 9789062675036.
* Dupont Guy 1996 : Maagdenverleidsters, hoeren en speculanten: prostitutie in Brugge tijdens de Bourgondische periode (1385-1515), Brugge, ISBN 9789069661117.
Wullestroate

[thumb|De Wullestroate lopt lanst de loakn-alle en d'[alletorre]]
thumb|De Wullestroate van de kant van de Nepomucenusbrugge gezien
De **Wullestroat** is e stroate in 't êrte van Brugge. De Wullestroat lopt van de Grôote Mart no d' Êekoetstroate, woada ze kruust mê  de Rôoznoedkoaje en de Dyvre.

## Geschiednisse
D' êeste vermeldiengn van de Wullestroate zyn :
* 1280 en 1297: *vicus lanari*
* roend 1300 : *Wulhuusstrate* of *Wullinstrate*.

D' ôorsproenk van de stroatnoame lag by 't steedlik Wul'-uus, d' ipslagplatse vo wulle, êen van de belangrykste kommêrsjêele produuktn in Brugge.

De vorm "Wullestroat" êt ip 't ende gewoenn van "Wul'-uusstroate", nie allêene omda 't Wul'-uus achtr e tyd nie mêe bestoend, mor ook omda Wullestroate gemaklikr uut te spreekn was vo de menschn.

## E bitje voddr kykn
*  Buysse Emiel 1952 : De Wollestraat, *in* : Brugsche Courant, 6 & 13 februari.
*  Schouteet Albert 1977 : De straatnamen van Brugge. Oorsprong en betekenis, Brugge, ISBN 9789062675036.
*  Beernaert Brigitte e. a. : Wollestraat 53, Huis Perez de Malvenda, *in* : 15de-eeuwse architectuur in de binnenstad, *Open Monumentendag 1992*, Brugge.
*  Deneweth Heidi, D'Hondt Jan & Vandamme Ludo 1997 : De Oude Steen, Brugge.
*  Beernaert Brigitte e. a. 2000 : Wollestraat 29, De Oude Steen, *in* : Monument en Tijd, *Open monumentendagen Brugge 2000*, Brugge.
*  Beernaert Brigitte e. a. 2003 : Wollestraat 29, de kelder van de Oude Steen, *in* : Monument en steen, *Open monumentendagen Brugge 2003*, Brugge.
*  Beernaert Brigitte e. a. 2003 : Wollestraat 53, Huis Perez de Malvenda, *in* : Monument en steen, *Open monumentendagen Brugge 2003*, Brugge.
*  De Mey Jan & D'Hondt Jan 2004 : De Clavere, Wollestraat 23, Brugge.

## Eksterne kopplienge
*  De Wollestraat in de inventaris van het onroerend erfgoed.
Berg

[thumb|<center>De Matterhorn in [Zwitserland]]

Een **berg** is e grôte verhogienge in 't eirdippervlak ip e beperkt gebied die uutstikt boovn 't land derroend, geweunlyk in de vorm van e piek. Een berg is over 't algemêen steiler of een heuvel: boven oungeveer 750 meters (± 2500 voet).

Bergn wordn gevormd deur tektonische krachtn of vulkanisme. Die krachtn kunn ip e bepoalde plekke 't eirdippervlak omhoge duuwn. Bergn erodeern troage deur actie van riviern, weersomstandigheedn en gletsjers. Sommigte bergn stoan g'isoleerd, moa de mêeste stoan in enorme bergkeetns.  

Ip hoge bergtoppn is 't vele kouder of ip zêeniveau wat dat een invloed èt ip 't ecosystème. De bergn zyn minder geschikt vo landbouw en mêer vo groendstofwinnienge en recreoasje, lyk bergbeklemmn. 

Den hogstn berg ip eirde is de Mount Everest in de Himalaya in Azië met e top van 8850 m boovn de zêespegel.

## Externe koppeliengn
* Verschillen tussen heuvels en bergen, Greelane
Bakkersreie

thumb|Liggienge van de Bakkersreie (doenkrblow).
De **Bakkersreie** is e woatrlôop in 't êrte van Brugge. De reie lopt van de kantn van 't Minnewoatre-park en 't Begynof toe an de Gruutuuzebrugge, vanof woa da ze voddr lopt lik de Dyvre. 

De Bakkersreie begunt eigentlik lik twêe ofzoendrlikke kanoaltjes : de westelikke vertakkienge lopt vôort uut de Kapusynereie, goa lanst 't begynof, woada z'  oovrwêfd is, en loopt tonne vôort vanof 't Sas-uus an 't Minnewoatre in nôordlikke richtienge, vo ter ogte van 't Wyngoardpling tegoare te kommn mê d' ôostlikke vertakkienge van de Bakkersreie, die begunt aan de Katelyneveste. De Bakkersreie makt grôotndêels dêel uut van de lôop van d' ôorsproenklikke riviere de Reie.

Nie glyk by de mêeste andre reien looptr by de Bakkersreie niewers e glyknoamige stroate ip den oevre. De westlikke vertakkienge van de Bakkersreie wordt oovrspann  deur de Westmêersbrugge, d' ôostlikke deur de Kolettynebrugge, de Fonteinebrugge en de Wyngoardplinbrugge. De reste van de Bakkersreie wordt overspann deur de Begynofbrugge (Wyngoardbrugge), de Walbrugge, de Mariabrugge en de Boniefoasjuusbrugge.

De Bakkersreie lopt lanst verschillnde kerjoozieteitn en monuumentn. Azôo passeert ze 't iddr vernoamde Begynof Ten Wyngoarde, mor ook 't Oed Sint-Jan, d' Uuze-Lieve-Vrowwekerke en 't Gruutuuzemuuzeum.

Ofbeeldienge:Brugge evening.jpg|De Bakkersreie ter ogte van 't begynof met de Wyngoardbrugge.
Ofbeeldienge:Bruges Cimg3629.jpg|De Walbrugge dichte by 't 19ste êewsche gedêelte van 't Oed Sint-Jansospitoal.
Ofbeeldienge:00 Bruges JPG6.jpg|De Bakkersreid dichte by 't middelêewsche gedêelte van 't Oed Sint-Jansospitoal.
Ofbeeldienge:Pedestrian Bridge in Brugge.jpg|De Bonifoasiuusbrugge.
Bruges Gruuthuse Canal.jpg|De Gruutuuzebrugge.
Reynland-Palts

**Reynland-Palts** (Duuts: *Rheinland-Pfalz*, Paltsisch: *Rhoilond-Palz*) is êen van de zestien  dêelstoatn van Duutsland met 'n ippervlak van 19.853,44 km². D' hoofdstad is Mainz.

Reynland-Palts ligt in 't zuudwestn van Duutsland en 't grenst an drie Europeesche landn en vier andere Duutsche dêelstoatn, Noordreyn-Westfalen, Hessen, Baden-Württemberg, Den Elzas (Frankryk), Saarland, Luxemburg en Luuk (België).

## Administratieve indêlienge
Reynland-Palts is oenderverdêeld in 24 Landkreise en twoalf Kreisfreie Städte.
### Landkreise

### Kreisfreie Städte
# Frankenthal
# Kaiserslautern
# Koblenz
# Landau in der Pfalz
# Ludwigshafen am Rhein
# Mainz
# Neustadt an der Weinstraße
# Pirmasens
# Speyer
# Trier
# Worms
# Zweibrücken
Gebergte

thumb|<center>Mount Everest, hogstn berg ter weireld in 't Himalayagebergte
E **gebergte** is e verzoamelienge van bergn die mè mekoar e gehêel vormn. E **bergkeet'n** is e langgerekt gebergte.

Gebergtes oentstoan deur 't proces van gebergtevormienge of orogenese, e gevolg van de ploatntektoniek.

't Hogste gebergte ter weireld is 't Himalayagebergte in Azië die hem uutstrekt over de land'n Indië, Nepal, Bhutan, Pakistan en China met Tibet. Gebergtes in Europa zyn d' Alp'n, Apennynn, Ardenn, Centroal Massief, Juragebergte, Karpoat'n, Kaukasus, Oeral, Pyreneeën, Vogeezn.

Gebergtes wordn oenderverdêeld noar under gemiddelde hogte:
*hooggebergte (> 1500 m).
*middelgebergte (750 – 1500 m).
*lêeggebergte (500 – 750 m).
*heuvelland (200 – 500 m).
*lêegland (0 – 200 m).
Klêene Illige-Gêeststroate

thumb|De Klêene Illige-Gêeststroate.
De **Klêene Illige-Gêeststroate** is e stroate in 't êrte van Brugge.

## Geschiednisse
't Middlêewsche Illige-Gêestuus, dat aa bestoend vôo 1260, gaf zyn noame an drie stroatn :
* de Lange Illige-Gêeststroate die "Goezepitstroate" wierd;
* de Grôote Illige-Gêeststroate die "Illige-Gêeststroate" wierd;
* de Korte Illige-Gêeststroate, die zyn noame koste oedn.

Die klêene stroate lopt achtr 't 'Of van Pittem, mêt uuzetjes an de nôordkant die gebowd zyn teegn den 'ofmeur van dat 'of.

De stroate lopt van de Goezepitstroate no 't Sint-Salvatorskerk'of.

## E bitje voddr kykn
* Schouteet Albert 1977 : De straatnamen van Brugge. Oorsprong en betekenis, Brugge.
Loreley

thumb|De Loreley-rotse langst de Reyn
De **Loreley** of **Lorelei** is e rotse van 132 meter hoge langst de rechteroever van de Reyn by de stad Sankt Goarshausen (tusschn Koblenz en Wiesbaden) in de dêelstoat Reynland-Palts in Duutsland. 

Ip da punt makt de riviere e scherpn bocht, woadeure dat er e stevige stromienge oentstoat. De vele scheepn die doadeure zyn vergoan, vormn voer vor allerhande volksvertelliengn. 
thumb|left|Standbeeld van de nimf Loreley
Bekend is 't gedicht van Heinrich Heine *Die Loreley* woarin dat de Loreley beschreevn wordt lyk e nimf, e sôorte marminne of sirene, die met eur zang en schôonheid de schippers wist te betovern, woarachter dan ze deur de gevoarlyke stromienge teegn de rotsn terechte kwoamn en verdroenkn. 

De Loreley wordt joarlyks deur vele toeriestn beklommn. An den oenderkant van de rotse stoat er e standbeeld van de nimf Loreley.
Rôoznoedkoaje

thumb|De Rôoznoedkoaje.
De **Rôoznoedkoaje** is e stroate in Brugge die lopt van de Dyvre no de Braambergstroate.

## Geschiednisse
Êewnlank êt die stroate lanst de reie de noame "Zoetdyk" gedroagn. In 1390 wierd vermeld *die zoutsteeghere bi den Eechoutte*. 't Was dus verzeekrs doa datr een steigr lag woada de scheepn die zoet aanleevrdn wierden gelost.

Pas in de 18ste êewe kwam de "Rôozoedkoaje" lik noame in gebruuk. De reden was dat op die plekke kroamtjes stoenn ipgesteld die poatrnostrs verkochtn. Woarom in sommigte gevolln "koaje" of "dyk" wierd verkoozn boovn 't mêer algemêen gebruukte wôord "reie" is deur de toalkundign nie oendrezocht.

't Is lanst de Rôoznoedkoaje da Georges Rodenbach in zyn *[[Bruges-la-Morte]]* 't oofpersonnoazje in zyn vertellienge deej weunn.

## E bitje voddr kykn
* Schouteet Albert 1977 : De straatnamen van Brugge. Oorsprong en betekenis, Brugge, ISBN 9789062675036.



Brugge_Rozenhoedkaai_R01.jpg|De Rôoznoedkoaje, vanip de Sint-Jan-Nepomucenusbrugge
Brugge Rozenhoedkaai1.jpg|Rôoznoedkoaje
Brugge-Rozenhoedkaai-PM 61970.jpg|'t Zicht ip Brugge vanip de Rôoznoedkoaje wordt dikkers gefotografeerd
Bruegge View from Rozenhoedkaai.jpg|'t Blow eure (Foto van de dag, 25 juni 2013)
Sankt Goarshausen

**Sankt Goarshausen** is e stad an de rechteroever van de Reyn in de dêelstoat Reynland-Palts in Duutsland. 't Makt dêel uut van landkreis Rhein-Lahn-Kreis.
thumb|left|<center>Zicht ip Sankt Goarshausen

Sankt Goarshausen ligt omtrent 30&nbsp;km te zuudn van Koblenz en 't is surtout bekend vo de Loreley-rotse dichte derby. 't Ligt in 't nateurpark Nassau en 't Boovn Middn-Reyndal, sedert 2002 UNESCO Weirelderfgoed. 

D' economie van de stad is gebaseerd ip wyn en toerisme.
thumb|left|<center>Burcht Katz in 't Boovn Middn-Reyndal met de Loreley-rotse in den achtergroend
Kroane-reie

thumb|Liggienge van de Kroane-reie (doenkrblow).
De **Kroane-rei** is een overwêfde woatrelôop en e stroate in 't êrte van Brugge. De reie lopt e klêen stiksje nie-oovrewêfd van de Groenereie, dichte by 't Hudevetterspling, toe an den achtrekant van de Illig-Bloedbasilieke, en voddr hêelegans oendrgroens tot aan het Jan van Eyckpling, vanofwoa dat 't woatre weere nie-oovrwêfd voddr lopt lik de Speeglreie. De Kroane-reie, lik glyknoamige stroate, lig boovnip e gedêelte van d' oovrewêfde reie, tusschn 't Bieskoajr-pling en 't Kroane-pling. De Kroane-rei makt dêel uut van de lôop van d' ôorsproenklikke riviere de Reie.

## Geschiednisse
Ôorsproenklik êete de reie *Corte Spegel Reye* en liep lanst het Bieskoajrpling, achtr d' uuzn aan den ôostkant van de Vloamienkstroate, deure de vroegre Woatralle (nu 't Provinsjoal 'of) en tusschen de Burg en de Wullestroate tot aan de Groenerei.

Vanof 't ende van de 12ste êewe was 't zwoartepunt van de Brugsche oavnbedryvigeid roend de Kroane-reie en de Speeglreie. An de Kroane-reie stoend vanof 1290  dichte by de de Kroane-brugge de grôote Brugsche oavnkroane. Ze blêefr in gebruuk toe da ze in 1767 wierd ofgebrookn. Vodien, vanof 1288, stoend de kroane ip de Mart, mo mostr platse loatn vo de bow van de Woatr-alle. Achtr verschillnde riparoasjes en verbowiengn was de kroane in 1479 e tredmeuln-kroane van 't type standerdmeuln. In 2002 wierdr e rekonstruuksje van de kroane deur lêerliengn van 't Brugsche VTI ofgewerkt en ip 't Jan van Eyckpling gezet. Ip d' ôorsproenkelikke platse stoandr nu uuzn. Loatre wierd de rekonstruuksje verplatst no de Wulpnstroate dichte by 't Saspling.

In 1787 wierd begunn mê 't oovrwêvn van de Kroane-reie. Da gebeurde in drie stappn : êest wierd de Sint-Jansbrugge ofgebrookn en lein ze d' Akademieplatse an (in 1844 hernoamd no "Jan van Eyckpling"). In 1793-1795 wierd de reie nog voddr oovrewêfd toe an 't Kroane-pling en wierd de Kroane-brugge ofgebrookn. 't Gedêelte toe an de Philipstockstroate wierd in 1856 overwêfd en doa verdwêen de Wisslbrugge. De bruggn zyn oendregroens gedêeltlik bewoard gebleevn. Bowvollige koajmeurn, weinig scheepvoart en stank van bedorven woatr woarn de belangrykste reedns vo d' oovrwêviengn.


Ofbeeldienge:Biskajerplein - Brugge - België.jpg|De *Corte Spegel Reye* (Kroane-reie) ter ogte van 't Bieskoajr-pling (centroal) en de Kroane-brugge (rechs), anno 1562. Neffnst de Kroane-brugge is uuterst rechs de Brugsche oavnkroane te ziene.
Ofbeeldienge:Brugge - Waterhalle 1294 - 1787.jpg|De Kroane-reie dwêsdeure de Woatr-alle en lanst de westkant van de Burg.
Ofbeeldienge:Poortersloge in Bruges.JPG|Zicht van oovre de Speeglreie ip 't Jan van Eyckpling.Uut 't gat lienksoendre in de koajmeur lopt d' oovrwêfde Kroane-reie in de Speeglreie.
Ofbeeldienge:Old crane.jpg|De rekonstruuksje van de middelêewsche oavnkroane.


## E bitje voddr kykn
*  Duclos Adolphe 1910 : Bruges, histoire et souvenirs*, Brugge.
*  Schouteet Albert 1977 : De straatnamen van Brugge. Oorsprong en betekenis, Brugge.
*  Wets Thomas 2002 : Ondergrondse bruggen in de Brugse binnenstad, *in'' : Brugs Ommeland, blz. 250-251.
Marco van Basten

**Marcel (Marco) van Basten** (Utrecht, 31 oktober 1964) is 'n Hollandschn ex-profvoetboller. Je was spitsspeler. Sinds juli 2015 is van Basten assistent van boendscoach Danny Blind by 't Hollands voetbolelftal.

## Carrière
Van Basten wordt weireldwyd erkend ols êen van de beste voetbollers oller tydn. De vôormoalign anvaller wierd geroemd vo zyn bolvastheid, techniek, tactische klasse en maniere van ofroendienge. Hy makte binst zyn actieve carrière ols speler surtout furore by Ajax en AC Milan. In Amsterdamschn dienst won de spits oender andere drie landstitels en den Europacup II. In 1987 namt hy ofscheid van 't Hollands publiek en hy zette zyn carrière vôort in Itoalië by AC Milan. Doa speeldet hy e rolle by 't winn van ênigte grôte pryzn, woaroender twi kêers den Europacup I en twi weireldbekers.

## Getrainde clubs
*2003–2004 - Joung Ajax
*2004–2008 - Holland
*2008–2009 - Ajax
*2012–2014 - sc Heerenveen
*2014 - AZ
*2014–2015 - AZ (assistent)
*2015 – Holland (assistent)

### Titels
**Met Ajax:**
*Eredivisie: 1981/82, 1982/83, 1984/85
*KNVB beker: 1982/83, 1985/86, 1986/87
*Europacup II: 1986/87

**Met AC Milan:**
*Serie A: 1987/88, 1991/92, 1992/93
*Supercoppa: 1988, 1992, 1993
*Europacup I: 1988/89, 1989/90
*Europeesche Supercup: 1989, 1990
*Weireldbeker: 1989, 1990

**Met 't Hollands elftal:**
*Europees kampioen: 1988

### Individuele pryzn
*Topscorer Eredivisie: 1983/84, 1984/85, 1985/86, 1986/87
*Hollands voetboller van 't joar: 1985
*Zilvern Schoe: 1983/84
*Goudn Schoe: 1985/86
*Trofeo Bravo: 1987
*Beste speler EK voetbol: 1988
*Topscorer EK voetbol: 1988
*EK team van 't toernooi: 1988, 1992
*Onze d'Argent: 1987, 1992
*Onze d'Or: 1988, 1989
*World Soccer Weireldspeler van 't joar: 1988, 1992
*IFFHS Voetboller van 't joar: 1988, 1989
*Europees voetboller van 't joar: 1988, 1989, 1992
*UEFA Voetboller van 't joar: 1989, 1990, 1992
*Topscorer Europacup I: 1988/89
*Topscorer Serie A: 1989/90, 1991/92
*Weireldvoetboller van 't joar: 1992

## Trivia
*Deur e blesseure an zyn ienkel is van Basten ôok e golfcarrière begost. Up 2 april 2000 makte Van Basten zyn debuut in d'hôogste afdêlienge van d' Hollandsche golfcompetiesje. Azo dêed hy oender andere mee an de KLM Open en 't Alfred Dunhill Links Championship.
*Van Basten endigde in 2005 up de 25e plekke van *De grootste Nederlander*, e tv-program die in Holland uutgezoendn wierd deur de KRO.

## Referensjes
*Voor Van Basten ligt in Zeist driejarig contract klaar - ad.nl
AFC Ajax

**Amsterdamsche Football Club "Ajax"** (ofgekort **AFC Ajax**) of geweune **Ajax**,  is e foetbolploeg uut Amsterdam die voun 't moment in d' Hollandsche Eredivisie speelt. 

De ploeg is ountstoan up 18 moarte 1900 en is êen van de drie traditionele topclubs in Holland. Sinds d' uprichtienge van d' Eredivisie speelt Ajax vanof 't begun toet nu toe in die hôogste divisie. Ajax is 36 kêers kampioen van Holland gekommn. Up de UEFA-ranglyste van de beste clubs in Europa stoat AFC Ajax anno 2015 up de 25ste plekke met 64.129 puntn.

## Externe koppelienge
*Amsterdamsche Football Club "Ajax", Officiële website
Koblenz

**Koblenz** is e stad in Duutsland  in 't nôordn van de de dêelstoat  Reynland-Palts. De stad ligt an de moendienge van de Moezel in de Reyn. 
## Geschiedenisse
thumb|left|<center>Koblenz in 1632

## Beziensweirdigheedn
*Deutsches Eck, landtoenge tusschn de riviern de Moezel en de Reyn mè 't monument van Wilhelm I
*Sint-Kastorbasilieke, oudste kerke van Koblenz by Deutsches Eck
*Slot Stolzenfels an de lienkerkant van de Reyn
*Fort Ehrenbreitstein, rotsvestienge ip de rechteroever van de Reyn
*Balduinbrugge over de Moezel uut de 14e êeuwe

Ofbeeldienge:Koblenz im Buga-Jahr 2011 - Deutsches Eck 01.jpg| Deutsches Eck
Ofbeeldienge:Koblenz im Buga-Jahr 2011 - Basilika St Kastor 01.jpg| Sint-Kastorbasilieke
Ofbeeldienge:Schloss Stolzenfels 01 Koblenz 2015.jpg| Slot Stolzenfels
Ofbeeldienge:20130826 Festung Ehrenbreitstein 04.jpg| Fort Ehrenbreitstein

thumb|left|400px|<center> Balduinbrugge over de Moezel

## Referensjes
Weevrs'of

thumb|'t Weevrs'of, stroate en "fort".
't **Weevrs'of** is e stroate in Brugge. 't Weevrs'of êt in- en uutgank an 't Zunnekemêers. In de toegangspôorte istr 'n êrdenkiengsploate angebrocht, die d'  êrrinnerienge aan Leon De Meulemeester iproept. An den achterkant loptr e voetgangersweg, die toegang gift nor e seerje garaazjeboxen en uutmoendt in den Ôostmêers.

## Geschiednisse
't Weevrs'of is êen van de vele "fortn" die in Brugge, in 't byzoendre in de 19ste êewe oentstoenn. Ip achtreliggnde persêeln, mê dikkers mor e hêel nowe  verbiendingsweg mêt de stroate, wierdn seerjes uuzetjes, gebowd deur zogenoamde "uuzetjesmêkrs", die z' an de werkmenschn vereurdn.

In 't begun van de 19ste êewe stoendr ip die plekke e zjenievrestookery uutgeboat deur Louis Verstraete. Roend 1850 wierd 't e petattemeelfabrieke en wierdn dr 34 uuzetjes gebowd, woavan 16 in 't vroegre stookerygebow. In 1924 wierd 't beluuk angekocht deur de Burgerlikke Godsuuzn, loatr Kommiesje van Oopnboarn Oenderstand. In 1937 wierden d' uuzetjes verbowd en gemoderniezeerd, dankzy e legoat of testamentèère beschikkienge vanweege Leon De Meulemeester (1871 - 1933), een lid van de glyknoamige Brugsche browersfamielje.

Vo die ingeslootn uuzetjes beetre bereikboar te moakn, wierdn e poar doavan lanst de stroatkant ofgebrookn. Toe in 1870 krêegn d' uuzn e nuumroo lik de stroate-nuumroos van 't Zunnekemêers. Tonne gaf de gemêenteroad an 't beluuk de noame "Weevrs'of", iermee de noame bevestigende die de volksmoend dran a gegeevn. Weevrs'of kwam verzeekrs deurda in de 19ste êewe, oendre d' oarme menschn die in 't "fort" weundn, undre veele weevrs bevoenn, diedr ook tuus undre werk deejn.

In 1936-37 wierd boovn d' uuzn e weg angeleid die de verbiendienge makte tusschn 't Sint-Jans'ospietoal en de Minnewoatr-klienieke an de teegnwôordige Professor Dr. J. Sebrechtsstroate. Achtr 1980 wierd die verbiendiengsweg mindre gebruukt. In 1992 wierd y, mêt uutzoendrienge van 't schildrachtige viaduuk boovn 't Zunnekemêers, ofgebrookn. Begun van de joarn neegntig wierden d' uuzetjes van 't beluuk gemoderniezeerd en wierdn dr e poar in dezeifste styl bygebowd. 't gehêel krêeg 'n uutzicht da te verglykn is mê d' oede godsuuzn-beluukn.

## E bitje voddr kykn
*  Schouteet Albert 1977 : De straatnamen van Brugge. Oorsprong en betekenis, Brugge, ISBN 9789062675036.
*  Michiels Guill. 1978 : Uit de wereld der Brugse mensen, Brugge.
*  Rau Jaak A. 1996 : De huisvesting van het proletariaat in het 19de-eeuwse Brugge: de Forten, *in* : Brugs Ommeland, blz. 1-152.
*  De Brabandere Frans 2013 : Brugse plaatsnamen, *in* : Brugge die Scone, september.
*  Van Den Abeele Andries 2013 : Het testament van een verloren zoon. Leon de Meulemeester junior, weldoener van het Brugse 'Wevershof' en van de Sint-Annakerk, *in* : Biekorf.
Nôordstroate (Brugge)

thumb|De Nôordstroate, met lienks 't godsuus De Vos.
De **Nôordstroate** is e stroate in Brugge.

## Geschiednisse
In 't begun êete die korte stroate "Niewland", e vo d' and liggnde noame ozze niewe wierd angeleid. De stroate was nie mêer dan e steege, geleegn achtr de Boogoardnschoole en dôodloopnd in den 'of van die schoole, woavan d' oofdingangn undre in de Katelynestroate en d' Arsenoalstroate bevoenn. 

De steege gaf e bykommende toegank en wierd stilan Nôordstroate hêetn. Albert Schouteet vermeldt dat da de nôordelikkn uutgank van de schoole was, oewêl dazze eigentlik nie in 't nôordn van dien eigndom was geleegn. Da kuj allêene mo verkloarn oj anveirdt dat 't ip den uutgank van de stroate sloeg, an de kant van de  Wyngoardstroate, die inderdoad in nôordlikke richtienge wêes. De noame was in de 18ste êewe, en verzeekr aa vroegre, in gebruuk.

De gôotiesche schowwe van de Boogoardnschoole bezichtign en ook 't beluuk van de godsuuzn De Vos.

## E bitje voddr kykn
*  Schouteet Albert 1977 : De straatnamen van Brugge. Oorsprong en betekenis, Brugge, ISBN 9789062675036.
*  Beernaert Brigitte e. a. 1991 : Noordstraat 4-14, godshuis de Vos, *in* : 18de-eeuwse architectuur in de binnenstad, *Open Monumentendag 1991*, Brugge.
*  Beernaert Brigitte e. a. 1995 : Noordstraat 4-14, Godshuis De Vos, *in* : Burgerlijke openbare gebouwen, *Open Monumentendag 1995*, Brugge.
*  Beernaert Brigitte e. a. 1997 : Noordstraat 7, van biermagazijn tot kunstsmidse, *in* : Monumenten en arbeid, *Open Monumentendagen Brugge 1997*, Brugge.
*  Debrabandere Frans 2010 : Brugse plaatsnamen, *in* : Brugge die Scone, blz. 63.



Brugge_Noordstraat_R02.jpg|De Nôordstroate gezien vanuut d' Arsenoalstroate
Brugge - Godshuis De Vos 1.jpg|Binnepling van godsuus De Vos
FC Utrecht

**Football Club Utrecht** (ofgekort **FC Utrecht**),  is e foetbolploeg uut Utrecht die voun 't moment in d' Hollandsche Eredivisie speelt. 

Thuusbasis van de club, die in 1970 werd upgericht uut êen fusie tussn USV Elinkwijk, DOS en Velox, is 't Stadion Galgenwaard. Rob Alflen werd in mei 2014 oangesteld ols Oofdtrainer. Up de UEFA-ranglyste van de beste clubs in Europa stoat FC Utrecht anno 2015 up de 132ste plekke met 13.629 puntn.

## Externe koppelienge
*Football Club Utrecht "FC Utrecht", Officiële website
Zunnekemêers

thumb|Zunnekemêers.
thumb|Zunnekemêers gezien vanuut den Ôostmêers.
't **Zunnekemêers** is e stroate  in Brugge. 't Zunnekemêers lopt van den Ôostmêers no 't Walpling.

## Geschiednisse
't Zunnekemêers ôort by de stroatnoamn binn de Mêersn : Ôostmêers en Westmêers. Roend 1340 wierd e niewe stroate angeleid mê de noame *Niewe Mêers*. E stadsreeknienge in 1342 vermeldt *van een huus dat of te broken was Bachten Walle omme die brucghe in de Meersch te makene ende die strate*.

Ip den oek van de Niewe Mêers en den Ôostmêers stoendr 'n êrberge die de noame *het Zunneken* krêeg. Vanof 't begun van de 16ste êewe adn ze ' oovre  *Zunneken Meersch* en da wierd ook d' offiesjêele noame.

## E bitje voddr kykn
*  De Flou Karel 1938 : Woordenboek der Toponymie (...), Deel 18, Brugge.
*  Schouteet Albert 1977 : De straatnamen van Brugge. Oorsprong en betekenis, Brugge, ISBN 9789062675036.

## Eksterne kopplienge
*  Zonnekemeers in de inventaris van het onroerend erfgoed.
Stroatsburg

**Stroatsburg** (Frans: *Strasbourg*, Alemannisch: *Strossburi*, Duuts: *Straßburg*) is e stad in 't nôordôostn van Frankryk ip de lienkeroever van de Reyn, dichte by de grenze met Duutsland. 't Is d' hoofdstad van de regio Grand Est en 't  departement Bas-Rhin.

De zetel van de Road van Europa en 't Europees Hof vo de Rechtn van de Mens zyn der gevestigd en tegoare mè Brussel is 't de zetel van 't Europees Parlement. 't Is ook een universiteitsstad.

In de regio wierd er historisch Alemannisch gesprookn, vandoar de Germoansche noame van de stad. De latste 200 joar is Stroatsburg deur verschillige oorloogn geregeld van Fransche in Duutsche handn overgegoan en ommegekêerd.

Ofbeeldienge:Strasbourg Cathedral.jpg|Kathedroale van Stroatsburg
Ofbeeldienge:Absolute ponts couverts 02.jpg|Grande Île
Ofbeeldienge:Petite france - strasbourg.JPG|Petite France

D' historische stadskern, geleegn ip *Grande Île*, een eiland tusschn twêe oarms van de riviere de Ill (ILL), is goed bewoard gebleevn en sedert 1988 UNESCO Weirelderfgoed. 't Omvat de kathedroale Notre Dame en de pittoreske wyk *Petite France*.
 
Den tram is de belangrykste vorm van openboar vervoer in Stroatsburg.
thumb|left|<center>Tram in Stroatsburg
Akademiestroate

thumb|D' Akademiestroate, gezien vanuut de Vloamienkstroate.
D' **Akademiestroate** is e stroate in Brugge. De stroate lopt tusschn de Vloamienkstroate en 't Jan van Eyckpling.

## Geschiednisse
De noame verwyst no de têekn- en schildrakademie die in 1720 in die stroate wierd ipgericht deur e poar Brugsche kunstliefêbbrs. De akademie krêeg oendredak  in e stadsgebow, de Pôortersloozje, toe da z' in 1890 wierd oovregebrocht no de Boogoardnschoole in de Katelynestroate.

De stroatnoame is van 1807. Vodien was de noame *Zouterstraat*. Die noame verwêes, lik of datr e tekste uut 1320 't angift, no Cantin de Souter die op die plekke weunde.


Brugge_Florentijnse_Loge_R01.jpg|De "Florentynsche Loozje", Akademiestroate 1
Bruges Academiestraat 18 Poortersloge (4).jpg|Zicht ip de Pôortersloozje en d' Akademiestroate


## E bitje voddr kykn
*  De Smet Jos 1944 : De Brugsche straatnamen in 1399, *in* Feestbundel H.J. van de Wijer, Leuven, p.&nbsp;358.
*  Demarest Hendrik 1973 : Bertje van Brugge, Brugge.
*  Demarest Hendrik 1974 : In 't kwartier van Jan, Brugge.
*  Demarest Hendrik 1976 : Uit 't Brugse buurschap van Bertje en de Huzaar, Brugge.
*  Schouteet Albert 1977 : De straatnamen van Brugge. Oorsprong en betekenis, Brugge, p.&nbsp;12. ISBN 9789062675036
*  Beernaert Brigitte e. a. 1995 : Academiestraat 14, de Poortersloge, *in* : Burgerlijke openbare gebouwen, *Open Monumentendag Brugge 1995*, Brugge.
*  Beernaert Brigitte e. a. 1999 : Academiestraat 1, de Florentijnse loge, *in* : Via Europa, reisverhalen in steen, *Open monumentendagen Brugge 1999*, Brugge.
*  Beernaert Brigitte e. a. 2002 : Academiestraat 12, Sint-Sebastiaan, *in* : Wandelgids met 33 verhalen uit de oude stad, Brugge.
*  Beernaert Brigitte 2005 : Academiestraat 14-18, de Poortersloge, *in* : Monument en hout, *Open monumentendagen Brugge 2005*, Brugge.
*  Weymeis Chris 2011 : Brugge van Academiestraat tot Zwijnstraat. Geschiedenis van de straten in de binnenstad', Deel I, A-D, Brugge. ISBN 9781845886608.

## Eksterne kopplienge
*  Academiestraat op Inventaris Onroerend Erfgoed
Worms (stad)

**Worms** is e stad in de Duutsche dêelstoat Reynland-Palts, geleegn an de Reyn. 
thumb|left|<center>Worms met de Nibelungenbrugge, den Dom, de Reyn en de Reynpromenade

Worms is de zogezeide *Nibelungenstad* mè vele middelêeuwsche bouwwerkn.
## Beziensweirdigheedn
*Dom van Worms of Dom Sinte Peter, romoansche basilieke
*Nibelungenbrugge mè Nibelungentorre over de Reyn
*Stadhuus van Worms
*Woatertorre van Worms
*Nibelungenmuseum

Ofbeeldienge:Worms Dom Ostfassade Vierung2005-05-27a.jpg|Dom Sinte Peter
Ofbeeldienge:Worms Nibelungenbrücke Brückenturm 2005-05-27b.jpg|Nibelungenbrugge
Ofbeeldienge:Rathausturm Worms 2009-Carschten.jpg|Stadhuus
Ofbeeldienge:Wormser Wasserturm.jpg|Woatertorre
Worms

*Worms (stad), e stad in de Duutsche dêelstoat Reynland-Palts
*Verschillige sôortn oengewervelde bêestn lyk de riengelworms
Groningen

* Groningen (stad), Hollandsche stad, hoofdstad van de gelyknoamige provinsje
* Groningen (provinsje), Hollandsche provinsje, genoemd noa de stad
Sjiisme

't **Sjiisme** (Arabisch: الشيعة, Perzisch: شیعه), letterlyk: "volgelieng van Ali", es êen van de twêe grôote ideologische strôomiengn in den islam woavan da't soennisme d'andere ôofdstrôomienge es. De sjiietn vorm'n ietske mêer of tien percent van olle islamietn. 

De sjiietn zyn de volgeliengn van Ali (die leefde van apeupri 598 tout 661), de koozn en schôozeune van Mohammed (me da Ali getrouwd wos me Mohammeds dochter Fatima). Ali es by de soennietn undernen vierdn kalief, mo by de sjiietn es tie erkend lyk ulder êestn imam. De Shia of "Partye" (van Ali) erkent ezô d'êeste drie kaliefn van de soennietn nie omda de sjiietn ollêene mo de *Sunna* erkenn'n a 't ofkomstig es van de familje van Mohammed en ze nie contreir es an ulder regels. 't Sjiisme verschilt van gelôof ôok in teffrente zoakn van't soennisme: by de sjiietn es ter ounder andere nen echtn clerus (bevôorbêeld d'ayatollahs in Iran die vele persôonlyke macht en anang en), een duudelyke marteloarecultus (bevôorbêeld d'illigdomm'n van Ali en zy zeuns Hasan (= den twiddn sjiietisch, imam) en Husein (= den derdn sjiietischn imam)) en 't gelôof in de weederkomste van den latstn, verdookn imam lyk *Mahdi* ip't ende der tydn.

thumb|right|Imam Alimoskee in Najaf, Irak
Ip oar beurt bestoat ôok de Shia uut verschilligte richtiengn woarounder de kleêne vrêedzoame groep van de Ismaëlietn med ulder vôorman Karim Aga Khan IV. De sjiietn vormnn d'oovergrôote mêerdereyd van de bevolkienge in Iran en't zuudn van Irak. Under belangrykste illigdomm'n stoan ton ôok in Irak, lyk byvôorbêeld 't graf van Ali in Najaf. De sjiietn zyn ôok in de mêerdereyd in Azerbeidjan en Bahrein, belangryke mindereedn zyn der in Libanon, Afghanistan, Pakistan en Ôost-Afrika. Vodder van de reste zyn der ôok nog vele zogezeide kettersch groepeeriengn die uut de Shia zyn vôortgekomm'n.

't Sjiitisch recht es in verschilligte zoakn progressiever of da van de soennietn, surtout ip't gebied van 't familjerecht, erfrecht en de poziesje van de vrouwe. In bepoalde landn en ze e mingelienge van soennitisch en sjiitisch recht, lyk in in Irak.
Mickey Mouse

[thumb|<center>Mickey Mouse in de reclamekaravane van de [Tour de France]]
**Mickey Mouse** is 'n Amerikoansche strip-en têeknfilmfigeure die in 1928 uutgevoendn is deur Walt Disney en Ub Iwerks. 

Mickey Mouse is e muus die der uutziet lyk e mens en die geweunlyk e rôod kort broeksje droagt, grôte gilwe schoens en witte hãndschoens. 't Is d' officiële mascotte van *The Walt Disney Company*.
Cefalù

**Cefalù** (*Cifalù* in't Sicilioans, *Cephaloedium* in 't Latyn, wa komt van 't Grieks Κεφαλοίδιον) es e gemêente in d'Italioansche metropolitoane stad Palermo in de regio Sicilië.

thumb|left|350px|Zicht ip Cefalù

## Liggienge
Cefalù ligt an de nôordkust van Sicilië an de Tyrreensche Zêe an de voet van de Rocca, e rotsachtign koap van 270 mèiters ôoge. 't Ligt ip apeupri 70 kilomèiters o d'ôostkantn van de stad Palermo.

Cefalù grenst an de gemêentn Castelbuono, Gratteri, Isnello, Lascari en Pollina. By de gemêente ôorn ôok nog de gehuchtn/wykn (*frazioni*) Gibilmanna en Sant'Ambrogio.

## Beziensweirdigeedn
thumb|right|250px|Liggienge van de metropolitoane stad Palermo ip Sicilië
't Bekendste gebouw van 't stadje es de kathedroale van 1131 in Arabisch-Normandischn styl met e mozaïek van Christus Pantokrator in den absis. 't Stoat sedert 2015 ip de lyste van't UNESCO Weirelderfgoed. 


Ofbeeldienge: Cefalu spiaggia.jpg|Strange
Ofbeeldienge: Cefalu Cathedral exterior BW 2012-10-11 12-13-18.jpg |Kathedroale
Ofbeeldienge: Cefalu Christus Pantokrator.jpg |Mozaïek van Christus Pantokrator
Bouwkundig erfgoed in Beseloare

**Lyste van bouwkundig erfgoed in [[Beseloare]]**:
 
## Externe koppelienge
*Erfgoed Beselore 
## Kykt ook noa
* Bouwkundig erfgoed in Zunnebeke
Kazachstan

**Kazachstan** (Kazachs: Қазақстан, *Qazaqstan*; Russisch: Казахстан, *Kazachstan*; Turks: *Kazakistan*), officieel de **Republiek Kazachstan**, is e land in Azië en Europa die grenst an Rusland, China, Kirgizië, Oezbekistan, Turkmenistan en de Kaspische Zêe. 't Gebied te westn van de riviere den Oeral wordt by Europa gereeknd.

D' hoofdstad is Nursultan en andere grôte steedn zyn Almaty, Shymkent, Karaganda, Aktobe, Taraz, Pavlodar, Semey en Öskemen. 
thumb|left|400px|<center>Koarte van Kazachstan

Kazachstan is e multicultureel land mè mêer of  50 nationaliteitn. De belangrykste bevolkiengsgroep zyn de Kazachn, e Turks volk dat 61 % van de bevolkienge vormt. Minderheedn van Turksche volkern zyn de 475.000 Oezbeekn, 246.000 Oeigoern, 227.000 Tatoarn, en nog kleindere groepn Azerbeidzjoann, Balkan-Turkn en Tadzjiekn. De grotste minderheid vormn de Russn (24%) woavan dan der de latste joarn vele geremigreerd zyn noa Rusland. Andere minderheedn van Europeesche ofkomste zyn d' Oekraïners (2,6%), Kazachstanduutschers (1,4 %) en klêene gemêenschappn van Pooln en Wit-Russn. In Kazachstan zelve wordn Tatoarn, oendanks under Turksche toale en islamitisch geloof  over 't algemêen by Europeesche minderheedn gereeknd, omdan ze qua cultuur vele dichter by Russn stoan of by andere Turksche en islamitische volkern. Ook èn vele Tatoarn idder e Nôord-Europees uuterlyk. De belangrykste volkern van de Kaukasus zyn de Tsjetsjeenn. Iroansspreeknde minderheedn zyn de Koerdn (40.000). Volkern lyk de Dungoann en Koreoann (Koryo-saram), die de latste decennia noa Kazachstan zyn gemigreerd vanuut Ôost-Azië, vormn mor e klêen dêel van de bevolkienge.
## Cultuur
UNESCO weirelderfgoed:
*Mausoleum van Hodja Ahmed Yasawi
*Rotsgraveriengn in 't archeologisch landschap van Tamgaly
*Saryarka, steppe en meern van Nôord-Kazachstan
*Zyderoute, 't weegnnetwerk van de Chang'an-Tiensjancorridor (gedêeltelyk in China en Kirgizië)

Ofbeeldienge: Khoja ahmed Yasavi dome.jpg| Mausoleum van Hodja Ahmed Yasawi
Ofbeeldienge: Tanbaly.jpg| Rotsgraveriengn in 't landschap van Tamgaly 
Ofbeeldienge: Astana-steppe-7748.jpg|Steppe by Nursultan
Ofbeeldienge: Silk route.jpg|Zyderoute
Simon Pegg

**Simon Pegg** (Gloucestershire, 14 februoari 1970) is een Iengelschn acteur, kluchtigoard, filmproducent en regisseur.

## Externe koppelienge
*IMDB
Wit-Rusland

**Wit-Rusland** (Wit-Russisch: Беларусь, *Belarus*; Russisch: Беларусь), officieel de **Republiek Belarus**, is e land in Ôost-Europa die grenst an Rusland in 't nôordôostn, Oekraïne in 't zuudn, Pooln in 't westn en Letland en Litouwn in 't nôordwestn. D' hoofdstad is Minsk. Andere grôote steedn zyn Brest, Hrodna, Homel, Mahiljow en Vitebsk. Riviern in Wit-Rusland zyn de Dnjepr, de Memel (Neman of Nyoman), de Prypjat en de Westelyke Dvina.
thumb|left|Koarte van Wit-Rusland
 

't Land was êen van d' ôorsproenkelyke Sovjet-republiekn. Ze verkloardn under oenofhankelyk ip 19 september 1991. 

Administratief is Wit-Rusland ipgedêeld in d' hoofdstad Minsk en zes voblastn (provinsjes). De voblastn zyn oenderverdêeld in rayongs (districtn).

## Cultuur
UNESCO weirelderfgoed:
*Bus van Białowieża, gedêeltelyk in Pooln
*Kastêel Mir
*Kastêel van Nesvizh, architectonish, residentieel en cultureel complex van de familie Radziwill  
*Geodetische boge van Struve (in Wit-Rusland, Estland, Finland, Letland, Litouwen, Noorweegn, Moldavië, Rusland, Zweedn en Oekraïne)

Ofbeeldienge:Zubr 002.jpg|Wisentn of Europeesche bizons in 't Bus van Białowieża
Ofbeeldienge:Комплекс Мирского замка.JPG|Kastêel Mir
Ofbeeldienge:Belarus Nesvizh Castle 7259 2050.jpg |Kastêel van Nesvizh
San Marino

**San Marino**,  officieel de **Republiek San Marino** (Italioans: *Repubblica di San Marino*), is e microstoat en enclave omriengd deur Itoalië an de nôord-ôostelyke kant van d' Apennynn ip 't Italioans schiereiland. D' hoofdstad is de stad San Marino en de grotste stad is Dogana.

San Marino zou d' oudste nog bestoande soevereine stoat en constitutionele republiek van de weireld zyn, ols vôortzettienge van de klôostergemêenschap, gesticht ip 3 september 301 deur stêenhouwer Marinus van Arbe.

## Gemêentn
250px|links|thumb|Castelli van San Marino
250px|rechts|thumb|Koarte van San Marino

San Marino is oenderverdêeld in 9 castelli (gemêentn, ienkelvoud *castello*: *kastêel*):
*Acquaviva
*Borgo Maggiore
*Chiesanuova
*Domagnano
*Faetano
*Fiorentino
*Montegiardino
*San Marino (officieel *Città di San Marino*) 
*Serravalle

## Cultuur

;Weirelderfgoed
In San Marino stoat er êen plekke ip de lyste van UNESCO Weirelderfgoed:
*Historisch centrum van San Marino en Monte Titano

## Referensjes


## Externe koppeliengn
* Repubblica di San Marino (overheid)
* San Marino (toerisme)
* San Marino, Britannica
* San Marino, The World Factbook
* Het klimaat van San Marino, klimaatinfo
* San Marino in cijfers en grafieken, AlleCijfers


Blick von san marino.jpg|Zicht ip San Marino
San Marino statua della libertà.jpg|Vryheidsbeeld vo 't gemêenthuus Palazzo pubblico
Monte Titano.jpg|Monte Titano
Fortress of Guaita 2013-09-19.jpg |Fort ip Guaita, êen van de drie piekn van Monte Titano
Sicilië

**Sicilië** (Italioans: *Sicilia*) es 'n eyland in de Middellandsche Zêe en en ottonome regio van Itoalië mè en ippervlak van 25.832,39 vierkante kilomèiters en e goe vuuf miljoen inweuners. D'n ôofdstad es Palermo.

## Administratieve indêelienge
De regio Sicilië is ingedêeld in 6 provinsjes en 3 metropolitoane steedn:
thumb|left|300px|<center>Provinsjes en metropolitane steedn van Sicilië